Uczu bizon! lakodalom
Uczu bizon! lakodalom!
Magam is megházasodom;
     Hej, rózsám, violám!
     Csókolgasd meg az orczám!

Házasodj meg, ha meg akarsz,
Végy el engem, ha elakarsz.
     Hej, rózsám, violám!
     Csókolgasd meg az orczám!

Mert ha engem elszalajtasz,
Illyen rózsát nem szakajtasz.
     Hej rózsám, violám!
     Csókolgasd meg az orczám!

Kicsinke még az én párom,
Három esztendeig várom.
     Hej, rózsám, violám!
     Csókolgasd meg az orczám!
Népköltészet